**ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА**

Днес, 13.07. 2018 г. в гр. Варна, между:

**1.РАЙОННА ПРОКУРАТУРА - ВАРНА**, гр. Варна, бул. „Вл.Варненчик” № 57, с ИН по ДДС № BG 121817309, ЕИК по Булстат 1218173090324, представлявана от И.Ф. Административен ръководител, Районен прокурор на РП-Варна / съгл.т.32 от пр.№30/27.09.17 г. на ПК на ВСС/, наричан в договора за краткост **ВЪЗЛОЖИТЕЛ** от една страна,

и

**2.Фирма „АЛСИС“ ЕООД**, вписана в регистъра на търговските дружества при ........................................ съд под № ................., том ........, стр. ..........., ф.д. № ........., с ИН по ДДС:BG201134417, ЕИК по БУЛСТАТ 201134417, банкова ***ЗАЛИЧЕНО СЪГЛ.ЧЛ.2 ОТ ЗЗЛД***, със седалище и адрес на управление гр. Варна, ул. „Люляк“ №19, ет.2, ап.2, представлявано от ***ЗАЛИЧЕНО СЪГЛ.ЧЛ.2 ОТ ЗЗЛД***, наричано за краткост **ИЗПЪЛНИТЕЛ**, от друга страна. (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“), на основание чл. 194 от Закона за обществените поръчки (ЗОП) и на основание утвърден протокол от № А-316ФСД/25.06.2018 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Извършване на строително–монтажни работи (текущ ремонт) в Районна прокуратура – Варна на адрес: гр.Варна, бул.“Вл. Варненчик“ № 57“, се сключи този договор („Договора/Договорът“) за следното:

1. **ПРЕДМЕТ НА ДОГОВОРА**

**Чл. 1.** Възложителят възлага, а Изпълнителят приема да извърши строително–монтажни работи (текущ ремонт) в Районна прокуратура-Варна на адрес:гр.Варна бул.“Вл.Варненчик“ №57“.

**Чл. 2. (1**) Изпълнителят се задължава да извърши строително-монтажни работи, както и всички присъщи и необходими дейности, в съответствие с Техническата спецификация, Предложението за изпълнение и Ценовото предложение и чрез лицата, посочени в Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, съставляващи съответно Приложения №№ 1, 2, 3 и 4 към този Договор („Приложенията“) и представляващи неразделна част от него.

**(2**) Предметът на договора включва следните дейности, които Изпълнителят се задължава да извърши:

**1.** Изпълнителят ще осигури доставка на необходимите материали и оборудване за изпълнение на строителните и монтажни работи /СМР/.

**2.** Конкретните видове и количества СМР, Изпълнителят ще извърши съобразно посочената в техническата спецификация количествена сметка на видовете и количествата СМР.

**3.** Изпълнителят ще извърши всички дейности по приемане на изпълнените строително-ремонтни дейности.

**Чл. 3**. В срок до 2 (два) дни от датата на сключване на Договора, ИЗПЪЛНИТЕЛЯ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на Изпълнителя. Изпълнителят уведомява Възложителя за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство – *ако е приложимо.*

1. **СРОК НА ДОГОВОРА. МЯСТО НА ИЗПЪЛНЕНИЕ**

**Чл. 4. (1**) Договорът влиза в сила от датата на подписването му и е със срок на действие до изпълнение на всички поети от Страните задължения по Договора.

**(2**) Срокът за изпълнение на строителните и монтажни работи 60 (шестдесет) календарни дни (не следва да е по–малко от 60 (шестдесет) календарни дни и не повече от 70 (седемдесет) календарни дни), считано от датата на подписване на договора.

**(3**) Срокът за изпълнение изтича на датата на съставяне на констативен протокол за приемане на изпълнените СМР.

**(4)** В срока по чл. 4, ал. 2 не се включва периода от спиране на строителството по предвидения в Закона за устройство на територията ред, или по друга причина, ако Изпълнителят няма вина за спирането. За този период не се начисляват неустойки за забава. Спирането се констатира с двустранен протокол, подписан от определени от страните лица.

**Чл. 5.** При наличието на Форсмажорно обстоятелство и ако изпълнението на СМР е преустановено за период, по-голям от 80 дни от настъпването на Форсмажорното обстоятелство, всяка от страните по договора може да прекрати договора с едноседмично предизвестие, без да дължи обезщетение за вреди и пропуснати ползи. При наличие на форсмажорни обстоятелства страните могат да сключат допълнително споразумение за уреждане на сроковете за изпълнение на договорените дейности.

1. **ЦЕНИ И НАЧИН НА ПЛАЩАНЕ**

 **Чл.6. (1**) Договорената стойност за изпълнение на строително-монтажни работи е съгласно ценовото предложение на Изпълнителя, което е неразделна част от настоящия договор и възлиза на 57 875.36 лв. без ДДС, словом: петдесет и седем хиляди осемстотин седемдесет и пет лв. и 36 ст. без ДДС и 69 450.43 лв. с ДДС, словом: шестдесет и девет хиляди четири стотин и петдесет лв. и 43 ст. с ДДС, в това число и възникнали непредвидени строително-монтажни работи.

**(2**) Цената на строително-монтажните работи не подлежи на завишение през периода на изпълнение.

**(3**) В Цената по чл. 7, ал. 1 са включени всички разходи на Изпълнителя за изпълнение на строително-ремонтните и монтажни работи, включително, но не само и разходите за персонала, който ще изпълнява поръчката, членовете на ръководния състав, които ще отговарят за изпълнението и за неговите подизпълнители (*ако е приложимо*), доставка на материали и др., като Възложителят не дължи заплащането на каквито и да е други разноски, направени от Изпълнителя извън ценовото му предложение.Всички извършени от Изпълнителя дейности и/или доставка на материали, които не са съгласувани и одобрени от Възложителя са за негова сметка.

**(4**) Възложителят заплаща действително извършените СМР, отразени в съответните актове, посочени в договора и съгласно договорените цени.

**Чл.7. (1**) Възложителят превежда на Изпълнителя сума в размер на 16 079.49 лв. без ДДС, словом : шестнадесет хиляди и седемдесет и девет лв. и 49 ст., представляваща 30% от Цената за изпълнение на строително – монтажните работи, без цена за непредвидени работи в срок до 10 /десет/ работни дни, от сключване на договора и при представяне на Възложителя на следните документи:

**-** Оригинал на гаранция за обезпечаване на авансово предоставените средства, издадена в полза на Възложителя, предварително одобрена от него, покриваща пълния размер на аванса с ДДС, представена в една от формите, предвидени в чл. 111, ал. 5 от ЗОП.

**-** Фактура на стойност, равна на стойността на авансово предоставените средства, включваща думата „Аванс“.

Авансовото плащане се погасява чрез приспадане от окончателното плащане;

**(2)** Възложителят извършва междинно плащане по договора при достигане на не по-малко от 30 % и не повече от 35 % от общата цена за изпълнение на СМР без цена за непредвидени работи и се извършва в срок до 10 /десет/ дни от представяне на:

**-** Протокол (бивш обр. № 19) за отчитане на действително извършени и подлежащи на разплащане видове строителни и монтажни работи съгласно количествено-стойностна сметка по договора, включително за действително извършени и подлежащи на разплащане непредвидени количества и видове строителни и монтажни работи и др.;

**-** Протокол между Изпълнителя и Възложителя по договора с приложени към него документи за необходимостта от извършването на непредвидени СМР, ако е приложимо;

**-** Фактура в оригинал на стойност равна на стойността на подписния Протокол (бивш обр. № 19).

**(3**) Окончателното плащане ще е сумата, равна на разликата между стойността на действително изпълнени СМР (в т.ч. действително извършени непредвидени СМР) и общата сума от аванса и междинното плащане. В окончателното плащане се приспадат всички неустойки, обезщетения и други дължими от Изпълнителя суми за стойността, с която надвишава внесената гаранция за добро изпълнение.

Окончателното плащане ще се извърши в срок до 10 /десет/ работни дни от датата на подписване на констативен протокол, за установяване годността за приемане на изпълнените строително–монтажни работи, подписан от представителите на Възложителя и Изпълнителя и въз основа на следните документи:

**-** Протокол (бивш обр. № 19) за отчитане на действително извършените строително–монтажни  работи;

**-** Представена фактура на стойност, равна на стойността на действително изпълнените СМР, в т.ч. действително извършени непредвидени СМР -Протокол (бивш обр. № 19) с приспадни сумите по аванса и междинното плащане;

**-** Заверени от Изпълнителя и проверени от Възложителя документи, сертификати, декларации, протоколи за изпитания на вложените материали, гаранционни карти и др., съгласно правилата за изпълнение и приемане на строително–монтажните работи, като и протокол между Изпълнителя и Възложителя по договора с приложени към него документи за необходимостта от извършването на непредвидени СМР, ако е приложимо.

 **(4)** Заплащането по предходните алинеи ще се извършва, след представяне от Изпълнителя на посочените по-горе изискуеми документи, по следната негова банкова сметка в :

Банка: ***ЗАЛИЧЕНО СЪГЛ.ЧЛ.2 ОТ ЗЗЛД***

BIC: ***ЗАЛИЧЕНО СЪГЛ.ЧЛ.2 ОТ ЗЗЛД***

IBAN: ***ЗАЛИЧЕНО СЪГЛ.ЧЛ.2 ОТ ЗЗЛД***

**(5)** Изпълнителят е длъжен да уведомява писмено Възложителя за всички последващи промени по ал. 3 в срок от 5 (пет) дни, считано от момента на промяната. В случай, че Изпълнителят не уведоми Възложителя в този срок, счита се, че плащанията са надлежно извършени.

**Чл. 8. (1)** Когато за частта от изпълнението, която се изпълнява от подизпълнител, изпълнението може да бъде предадено отделно от изпълнението на останалите СМР, подизпълнителят представя на Изпълнителя отчет за изпълнението на съответната част от строителството - за съответния етап /съответната по вид дейност, заедно с искане за плащане на тази част пряко на подизпълнителя/.

**(2)** Изпълнителят се задължава да предостави на Възложителя отчета и искането за плащане на подизпълнителя в срок до 15 /петнадесет/ дни от получаването му, заедно със становище, от което да е видно дали оспорва плащанията или част от тях като недължими.

**(3)** Възложителят приема изпълнението на частта от строителството, при съответно спазване на разпоредбите на Договора. Възложителят заплаща единствено действително извършените СМР, отразени в протокол /бивш обр.19/ в срок до 10 /десет/ дни от представяне на протокола и документите по ал. 2. Възложителят има право да откаже да извърши плащането, когато искането за плащане е оспорено от Изпълнителя, до момента на отстраняване на причината за отказа.

**Чл. 9.** **(1)** Единичните цени за изпълнение на строителни и монтажни работи, се посочват в количествено-стойностната сметка от Изпълнителя, която е част от Ценовото предложени на офертата му и е неразделна част от настоящия договор.

**(2)** В случай че за сметка на определен вид работа от количествено-стойностната сметка ще се изпълнява допълнително друг вид работа, за която има аналогична цена в количествено-стойностната сметка, разплащането й ще се извърши по тази цена.

**(3)** В случай че за сметка на определен вид работа от количествено-стойностната сметка ще се изпълнява допълнително друг вид работа, за която няма аналогична единична цена в количествено-стойностната сметка, разплащането ще става по цени формирани на база:

- елементите на ценообразуване посочени от Изпълнителя в Ценовото предложение- Приложение №3 към договора;

- цени по фактури и/или ценоразписи за вложените материали и ползваната механизация, предварително съгласувани с представителите на Възложителя;

**Чл. 10. (1)** При изпълняване на непредвидени работи, заплащането им ще става на база на единичните цени от количествено-стойностната сметка.

**(2)** При изпълняване на непредвидени работи, за които няма единични цени в количествено-стойностната сметка, разплащането ще става по цени формирани съгласно чл. 9, ал. 3 от настоящия договор**,** придружени с анализи за всяка от тях, като анализите се подписват от представителите на Изпълнителя и Възложителя. Всички непредвидени и допълнителни работи се извършват от Изпълнителя след предварително писмено съгласие от представител на Възложителя.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.11.** Възложителят има право:

**1.** Да иска от Изпълнителя да изпълни договора, съгласно уговорените условия и срокове.

**2.** Във всеки момент от действието на договора да извършва проверка относно изпълнение на възложените дейности по чл. 1 и чл. 2 от настоящия договор, без да пречи на оперативната самостоятелност на Изпълнителя. Констатациите по проверката се отразяват в протокол от упълномощените от Възложителя лица.

**3.** Да дава указания относно изпълнението на договора, като с тези си действия не пречи на оперативните действия на Изпълнителя.

**4.** Да проверява и съгласува представените от Изпълнителя актове и/или протоколи, да проверява и подписва разплащателни документи.

**5.** Да контролира законосъобразното извършване на СМР.

**6.** При установяване на отклонения от качеството на извършените СМР и/или на вложените основни и спомагателни материали, както и в случай, че изпълнените СМР не са придружени от необходимите строителни книжа, Възложителят уведомява Изпълнителя и има право да откаже да приеме извършените дейности до отстраняване от и за сметка на Изпълнителя на констатираните несъответствия и/или отклонения.

**7.** Констатациите по предходната т. 6 се документират в срок от 2 (два) работни дни от тяхното откриване в констативен протокол, като същият съдържа посочване на недостатъка, деня и начина на установяването на същия. Констативният протокол се подписва от страните по договора или упълномощени от същите лица, като копие от протокола се предава на Изпълнителя.

**8.** Да изисква от Изпълнителя да сключи и да му представи договори за подизпълнение с посочените в офертата му подизпълнители (*ако е приложимо*).

**Чл.12**. Възложителят се задължава:

**(1)** Да окаже необходимото съдействие на Изпълнителя за изпълнение на договора.

**(2)** Да предоставя необходимата информация и документация.

**(3)** Да заплати стойността на договора по начин, съгласно Раздел ІІІ „Цени и начин на плащане“ от настоящия договор.

**(4)** Да определи свой представител да го представлява по време на изпълнение на строително-монтажните работи и извършва контрол.

**(5)** Да уведомява Изпълнителя писмено в пет дневен срок след установяване на появили се в гаранционния срок дефекти.

**(6)** Да приеме, провери и ако е необходимо коригира протоколите за установяване на изпълнените дейности, строителни книжа и разплащателни документи.

**(7)** Да приеме извършените и отговарящи на предварително обявените условия СМР със съставяне на констативен протокол за приемане на изпълнените строително-монтажни работи, подписан от представителите на Изпълнителя и Възложителя.

**(8)** Да уведоми своевременно Изпълнителя в случай, че възникнат непреодолими затруднения, които могат да забавят или осуетят точното изпълнение на договора.

**Чл.13**. Възложителят не носи отговорност за действията или бездействието на Изпълнителя, в резултат на които са причинени вреди на трети лица, включително и на служители на Възложителя.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **Чл. 14**. **(1)** Изпълнителят се задължава:

**1.** Да извърши качествено и в срок договорените дейности в пълния им обем, включително възникналите и доказани съгласно чл. 9 непредвидени работи, като организира и координира цялостния процес, съгласно Техническата спецификация, Пълното описание на обекта на поръчката и представените Предложението за изпълнение на поръчката и Ценово предложение.

**2.** Да влага при изпълнението материали и изделия, отговарящи на изискванията на приложимите нормативи и стандарти. Да съгласува с Възложителя преди влагането им всички материали и артикули.

**3.** Съответствието по т. 2 от настоящия член, се доказва със съответните сертификати или други документи, като Изпълнителят представя същите на Възложителя.

**4**. Да спазва указанията на Възложителя .

 **5.** В 2 - дневен срок от получаване на протокола за установените недостатъци и/или несъответствия по чл. 12, т. 6 да отстрани същите за своя сметка.

**6.** Да съставя актове и протоколи по време на строителството, съгласно ЗУТ и издадените по неговото прилагане наредби, и да ги предава на представителите на Възложителя за проверка.

**7.** Да оказва съдействие и представя необходимите документи и сведения на лицата, на които е възложено упражняването на контрол от страна на Възложителя.

**8.** Да предаде на Възложителя извършените работи с констативен протокол за приемане на изпълнените строително-монтажни работи, подписан от представителите на Изпълнителя и Възложителя.

**9.** За негова сметка да почиства и извозва на регламентирани места отпадъците, получени по време на извършване на строително-ремонтните работи.

**10.** Да опазва имуществото на Възложителя, до което има достъп по време на изпълнението.

**11.** Да спазва изискванията и нормите на противопожарната охрана и да предприеме необходимите за това мерки.

**12.** Да сключи и да представи на Възложителя договори за подизпълнение с посочените в офертата му подизпълнители, както и данни за лице за контакт и кореспонденция от страна на подизпълнителя.Изпълнителят уведомява Възложителя за всякакви промени в предоставената информация в хода на изпълнението на поръчката.

**13.** Да осигури контрол при изпълнението на СМР.

**14.** Ръководителят на екипа да осигури координация и комуникация между участниците в строителния процес.

**15.** Да предприеме всички мерки за гарантиране качеството на изпълнение на поръчката, включително и мерки по безопасност и охрана на труда.

**(1)** Изпълнителят се задължава да отстрани за своя сметка всички недостатъци по строително – монтажните работи, възникнали в гаранционните срокове от договора.

**(2)** Изпълнителят се задължава да уведоми своевременно Възложителя в случай, че възникнат непреодолими затруднения, които могат да забавят или осуетят точното изпълнение на договора.

**(3)** При промяна в обстоятелствата по чл. 54, ал. 1, т. 1 – 5 и 7 от Закона за обществените поръчки Изпълнителят се задължава да уведоми

 писмено в 3-дневен срок Възложителя от настъпване на промяната.

 **Чл.15**. **(1)** Изпълнителят по време на изпълнение на настоящия договор е длъжен да не допуска повреди или разрушаване на имуществото на Възложителя в района на РП-Варна, в който се намира обекта.Изпълнителят създава условия за опазване имуществото на Възложителя и на живота и здравето на неговите служители, както и на трети лица, намиращи се в /около обекта.

 **(2)** В случай че по своя вина Изпълнителят причини щети/вреди, то възстановяването им е за негова сметка в пълен размер.

 **(3)** Изпълнителят се задължава да спазва правилата и предписанията на компетентните органи.

1. **ГАРАНЦИОННИ СРОКОВЕ**

**Чл. 16. (1)** Изпълнителят гарантира извършването на възложената му с този договор работа, съгласно изискванията на Закона за устройство на територията и действащата нормативна уредба в отрасъл “Строителство”.

**(2)** Гаранционният срок на извършените СМР е не по-малък от предвидените минимални гаранционни срокове в чл. 20, ал.4, т.4 от Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, освен ако участникът е предложил по-голям гаранционен срок.

**(3)** Изпълнителят се задължава да отстранява за своя сметка скритите недостатъци и появилите се впоследствие дефекти в поетия гаранционен срок. За отстранените недостатъци и отклонения от извършените СМР в рамките на гаранционния срок започва да тече нов гаранционен срок с продължителност съгласно чл. 19, ал. 2 от настоящия договор.

**(4)** За появилите се в гаранционния срок дефекти и недостатъци Възложителят уведомява писмено Изпълнителя.

**(5)** Изпълнителят е длъжен в 3-дневен срок от уведомлението да отстрани повредата за своя сметка. В случай, че горният срок е кратък, страните могат да се договарят за удължен разумен срок.

**(6)** Възложителят може и сам да отстрани повредата, като Изпълнителят му възстановява направените разходи. Тази уговорка е независима от уговорените по-долу санкции и неустойки

1. **ГАРАНЦИЯ ЗА ИЗПЪЛНЕНИЕ И ГАРАНЦИЯ АВАНСОВО ПЛАЩАНЕ**

**Гаранция за изпълнение**

**Чл. 17. ИЗПЪЛНИТЕЛЯТ** представя при подписването на настоящия договор гаранция за изпълнение в размер на 4 % от стойността на договора, без включен ДДС -2 315,00 лв.(две хиляди триста и петнадесет лв.) - цифром и словом.

**Чл. 18.** Гаранцията за изпълнение може да бъде парична сума, внесена по банкова сметка на РП-Варна ***ЗАЛИЧЕНО СЪГЛ.ЧЛ.2 ОТ ЗЗЛД***.

**Чл. 19. (1)** Когато като гаранция за изпълнение се представя банкова гаранция, Изпълнителят предава на Възложителя оригинален екземпляр на банкова гаранция, издадена в полза на Възложителя, която трябва да отговаря на следните изисквания:

**1.** да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от Възложителя, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

**2.** да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на Възложителя, при наличието на основание за това, са за сметка на Изпълнителя.

**Чл. 20. (1)** Когато като Гаранция за изпълнение се представя застраховка, Изпълнителят предава на Възложителя оригинален екземпляр на застрахователна полица, издадена в полза на Възложителя или в която Възложителят е посочен като трето ползващо се лице (бенефициент), която трябва да отговаря на следните изисквания:

**1.** да обезпечава изпълнението на този Договор чрез покритие на отговорността на Изпълнителя;

**2.** да бъде със срок на валидност за целия срок на действие на Договора плюс 30 (тридесет) дни след прекратяването му.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличието на основание за това, са за сметка на Изпълнителя.

**Чл. 21. (1)** Възложителят освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане на СМР в пълен размер, ако липсват основания за задържането от страна на Възложителя на каквато и да е сума по нея.

**(2)** Освобождаването на Гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на Изпълнителя;

**2.** когато е във формата на банкова гаранция – чрез връщане на нейния оригинал на представител на Изпълнителя или упълномощено от него лице;

**3.** когато е във формата на застраховка – чрез връщане на оригинала на застрахователната полица/застрахователния сертификат на представител на Изпълнителя или упълномощено от него лице.

**(3)** Гаранцията или съответната част от нея не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

**Чл. 22.** Възложителят има право да задържи съответна част и да се удовлетвори от Гаранцията за изпълнение, когато Изпълнителят не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на Изпълнителя, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 23.** Възложителят има право да задържи Гаранцията за изпълнение в пълен размер, в следните случаи:

**1.** ако Изпълнителят не започне работа по изпълнение на Договора в уговорените срокове;

**2.** при пълно неизпълнение, в т.ч., когато извършените СМР не отговарят на изискванията на Възложителя;

**3.** при прекратяване на дейността на Изпълнителя или при обявяването му в несъстоятелност.

**Чл. 24.** В всеки случай на задържане на Гаранцията за изпълнение, Възложителят уведомява Изпълнителя за задържането и неговото основание. Задържането на Гаранцията за изпълнение изцяло или частично не изчерпва правата на Възложителя да търси обезщетение в по-голям размер.

**Чл. 25.** Когато Възложителят се е удовлетворил от Гаранцията за изпълнение и Договорът продължава да е в сила, Изпълнителят се задължава в срок до 3 (три) дни да допълни Гаранцията за изпълнение, като внесе усвоената от Възложителя сума по сметката на Възложителя или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 18 от Договора.

**Чл. 26.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**Гаранция за авансово плащане**

**Чл.27. (1)** Гаранция за авансово плащане за изпълнение на СМР. За гарантиране на авансовото плащане за изпълнение на СМР по Договора, Изпълнителят се задължава да представи на Възложителя гаранция за авансово плащане.

**(2)** Гаранцията за авансово плащане следва да е в размер на авансово предоставяните средства с ДДС или 30 % от цената за изпълнение на СМР (без цената на непредвидените разходи) с включен ДДС.

**(3)** Гаранция за авансово плащане за изпълнение на СМР следва да бъде представена в една от следните форми:

а) Под формата на парична сума, внесена по сметка на ВЪЗЛОЖИТЕЛЯ: ***ЗАЛИЧЕНО СЪГЛ.ЧЛ.2 ОТ ЗЗЛД***.

б) Безусловна и неотменяема банкова гаранция за авансовото плащане за изпълнение на СМР в оригинал, издадена от банка в полза на ВЪЗЛОЖИТЕЛЯ, покриваща пълния размер на авансово предоставяните средства в лв. с ДДС, обезпечаваща задължението на ИЗПЪЛНИТЕЛЯ да възстанови същите по Договора, при условията, посочени в него. Валидността на банковата гаранция за авансово плащане за изпълнение на СМР, следва да е със срок на валидност най-малко 80 (осемдесет) календарни дни, считано от датата на започване на строително – монтажните работи.

В случай, че, авансът не е усвоен или върнат, в срок до 5 (пет) календарни дни преди изтичането на срока на валидност на гаранцията за авансово плащане, изпълнителят е длъжен да удължи срокът й с 60 (шестдесет) календарни дни, с оглед обезпечаване на авансовото плащане. В случай на отказ на Изпълнителя да удължи гаранцията или ако същата не бъде удължена в указания от Възложителя срок, Възложителят има право да прекрати Договора поради виновно неизпълнение на задълженията на Изпълнителя и/или да претендира неустойка в размер на 10 % от стойността на СМР.

в) Застраховка (застрахователна полица) в оригинал, която обезпечава авансовото плащане за изпълнение на СМР, чрез покритие на отговорността на ИЗПЪЛНИТЕЛЯ да възстанови същото по договора, при условията, посочени в него. Застраховката следва да покрива пълния размер на авансово предоставяните средства в лв. с ДДС и риска от неизпълнението на задължението по договора на ИЗПЪЛНИТЕЛЯ да възстановява авансово предоставяните средства, съгласно договора. В тези случаи, дължимата по застраховката премия следва да бъде изцяло платена.

В случай, че ИЗПЪЛНИТЕЛЯТ, представи гаранция за обезпечаване на авансово предоставените средства под формата на застраховка, той представя на ВЪЗЛОЖИТЕЛЯ и доказателства, че дължимата по застраховката премия е изцяло платена.

Валидността на Застраховката (застрахователната полица) за гарантиране на авансовото плащане за изпълнение на СМР следва да бъде най- малко 80 (осемдесет) календарни дни, считано от датата на започване на строително – монтажните работи.

В случай, че, аванса не е усвоен или върнат в срок до 5 (пет) календарни дни преди изтичането на срока на валидност на гаранцията за авансово плащане, изпълнителят е длъжен да удължи срокът й с 60 (шестдесет) календарни дни, с оглед обезпечаване на авансовото плащане. В случай на отказ на Изпълнителя да удължи гаранцията или ако същата не бъде удължена в указания от Възложителя срок, Възложителят има право да прекрати Договора поради виновно неизпълнение на задълженията на Изпълнителя и/или да претендира неустойка в размер на 10 % от стойността на СМР.

Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор.

**(4)** Когато гаранцията за авансовото плащане е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил задължението си по договора да възстанови авансово предоставените средства, съгласно Договора, се задължава да изплати на Възложителя в срок до 3 (три) работни дни, от датата на получаване на искането претендираната от възложителя сума. Застрахователната полица следва да съдържа клауза, че ползващото се лице не е обвързано с Общите условия на Застраховката.

**(5)** Гаранцията за обезпечаване на авансово предоставяните средства за изпълнение на СМР се освобождава от Възложителя до три дни след връщане на аванса или усвояване на аванса в пълен размер при условията на Договора. Авансът се счита за усвоен с извършване на окончателното плащане по договора.

**(6)** При пълно неизпълнение на СМР, предмет на настоящия Договор от страна на Изпълнителя, в срок повече от 10 дни след изтичане на срока за изпълнение на СМР, предложен от Изпълнителя, Възложителят има право да задържи целия размер на гаранцията за авансово плащанеза изпълнение на СМР.

**(7)** При частично неизпълнение на СМР, предмет на настоящия Договор от страна на Изпълнителя, в срок повече от 10 дни след изтичане на срока за изпълнение на СМР, предложен от Изпълнителя, Възложителят има право да задържи гаранцията за авансово плащане до стойността на неизпълнените СМР.

1. **САНКЦИИ ПРИ НЕИЗПЪЛНЕНИЕ**

**Чл. 28.** При просрочване изпълнението на задълженията по този Договор, неизправната Страна дължи на изправната неустойка в размер на 0,2 % (нула цяло две на сто) от стойността на договора за всеки ден забава, но не повече от 2 % (две на сто) от Стойността на Договора.

**Чл. 29.** При констатирано лошо или друго неточно или частично изпълнение на СМР или при отклонение от изискванията на Възложителя, посочени в Техническата спецификация, Възложителят има право да поиска от Изпълнителя да изпълни изцяло и качествено съответните видове дейности без да дължи допълнително възнаграждение за това. В случай, че и повторното изпълнение е некачествено, Възложителят има право да задържи гаранцията за изпълнение и да прекрати договора.

**Чл. 30.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10 % ( десет на сто) от Стойността на Договора.

**Чл. 31**. Възложителят има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено Изпълнителя за това.

**Чл. 32.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **БЕЗОПАСНОСТ И ЗДРАВЕ ПРИ РАБОТА**

**Чл. 33. (1)** В съответствие с разпоредбите за здравословни и безопасни условия на труд Изпълнителят се задължава:

1. да спазва стриктно Кодекса на труда и Закона за здравословни и безопасни условия на труд, действащите държавни и ведомствени правилници, да осигури здравословни и безопасни условия на труд при изпълнение на СМР.
2. да спазва Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, издадена от министъра на труда и социалната политика (Обн., ДВ, бр. 102 от 22.12.2009 г., в сила от 1.01.2010 г.)
3. да спазва Наредба № 7/23.09.1999 г. за минималните изисквания за здравословни и безопасни условия на труд на работните места и при използване на работното оборудване, издадена от министъра на труда и социалната политика и министъра на здравеопазването, и НАРЕДБА № 2 от 22 март 2004 г. на МРРБ и МТСП за минималните изисквания за здравословни и безопасни условия на труд при извършване на строителни и монтажни работи (Обн., ДВ, бр. 37 от 2004 г.)
4. ако за изпълнението на договора се налага Изпълнителят да използва горивни и/или други опасни химически материали, представляващи заплаха за здравето и сигурността на хората, същият е длъжен да спазва стриктно действащите разпоредби в Република България, касаещи този род дейност.
5. да провежда всички необходими инструктажи и обучения на своите работници, служители и подизпълнители (ако използва такива), съгласно нормативните актове по безопасност и здраве при работа.
6. да запознае на извънреден инструктаж своя персонал с правилата за безопасна работа на обекта, когато е необходимо.
7. да извършва регистрирането и отчитането на трудовите злополуки с работниците и служителите си, съгласно Наредбата за установяване, разследване, регистриране и отчитане на трудови злополуки (Обн. ДВ. бр.6 от 21 януари 2000 г., изм. ДВ. бр.61 от 25 юли 2000г., изм. ДВ. бр.19 от 19 февруари 2002 г.), като незабавно уведомява Възложителя при станали произшествия и злополуки на обекта и включва негов представител в разследването на случая.
8. при наличие на Подизпълнители, Изпълнителят поема изпълнението от произтичащите от това задължения. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
9. при необходимост да осигурява средства за колективна защита или лични предпазни средства и специално работно облекло, като изисква задължителното им използване по време на работа.
10. да осигури на Възложителя възможност за контрол и изпълнява всички разпореждания, дадени от органите по Безопасност на труда и Безопасност на превозите.

 **(2)** Изпълнението на строително - монтажните работи трябва да се осъществява от ръководен и изпълнителски персонал, притежаващ необходимата правоспособност, съгласно представената от Изпълнителя оферта.

 **(3)** Персоналът на Изпълнителя е длъжен да носи в себе си необходимите удостоверяващи документи и да се легитимира при поискване от страна на контролни органи на Възложителя или други длъжностни лица и контролни органи.

 **(4)** Механизацията, участваща при изпълнението на строителните дейности, трябва да бъде технически изправна и да отговаря на всички изисквания за сигурност и безопасност.

**Чл. 34.** Възложителят се задължава да упражнява контрол чрез своите органи и да уведомява Изпълнителя в случаи на констатирани нарушения по безопасност на труда.

 **Чл. 35.** При спиране изпълнението на строително-монажните работи от контролните органи поради нарушаване на правилата за безопасност на труда и превозите или други причини, всички негативни последствия са за сметка на Изпълнителя.

**Чл. 36.** Страните по договора се задължават своевременно да се информират при настъпили промени, свързани с възникването на нови опасности и вредности за здравето на работниците и да предприемат необходимите мерки.

1. **ПОДИЗПЪЛНИТЕЛИ[[1]](#footnote-1)**

**Чл. 37. (1)** За извършване на дейностите по договора Изпълнителят има право да наема само подизпълнителите, посочени от него в офертата, въз основа на която е избран за Изпълнител.

**(2)** Делът от поръчката, който ще бъде възложен на подизпълнителите, не може да бъде различен от посочения в офертата на Изпълнителя.

**(3)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

**1.** за новия подизпълнител не са налице основанията за отстраняване в процедурата;

**2.** новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител Изпълнителя представя на възложителя всички документи, които доказват изпълнението на условията по ал. 3

**(4)** Независимо от възможността за използване на подизпълнители отговорността за изпълнение на договора за обществена поръчка е на Изпълнителя.

**(5)** В случай че Възложителят установи, че подизпълнител не изпълнява възложените му дейности, съгласно настоящия договор, той има право да изиска от Изпълнителя последният незабавно сам да извърши тези работи.

**(6)** Сключването на договор с подизпълнител, който не отговаря на условията на чл. 66, ал. 11 от ЗОП или за него не са представени всички документи, които доказват изпълнението на условията по чл. 66, ал. 11 от ЗОП е основание за едностранно прекратяване на договора от страна на Възложителя.

**Чл. 38.** При сключването на договорите с подизпълнителите, посочени в заявлението за участие на Изпълнителя, последният е длъжен да създаде условия и гаранции, че:

- приложимите клаузи на договора са задължителни за изпълнение от подизпълнителите;

- действията на подизпълнителите няма да доведат пряко или косвено до неизпълнение на договора;

- при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

1. **ПРЕКРАТЯВАНЕ НА ДОГОВОРА**

**Чл. 39. (1)** Този Договор се прекратява:

**1**. с изтичане на срока на Договора, посочен в чл. 4 от Договора;

**2.** с изпълнението на всички задължения на Страните по него;

**3**. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства;

**4.** при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено**;**

**5**. при условията по чл. 5, ал. 1, т. 3 от ЗИФОДРЮПДРКТЛТДС**.**

**6.** В случай, че Изпълнителят не поддържа по време на изпълнение на Договора валидна застраховка“Професионална отговорност“ по чл. 171 ЗУТ.

**(2)** Договорът може да бъде прекратен

**1.** по взаимно съгласие на Страните, изразено в писмена форма;

**2.** когато за Изпълнителя бъде открито производство по несъстоятелност или ликвидация – по искане на Възложителя.

**Чл. 40. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на Изпълнителя всеки от следните случаи:

**1.** когато Изпълнителят не е започнал изпълнението в сроковете, посочени в договора;

**2.** Изпълнителят е прекратил изпълнението на СМР за повече от 5 (пет) дни, без да са налице основанията за спиране на строителството, уговорени в този Договор;

**3.** Изпълнителят е допуснал съществено отклонение на изпълнение на поръчката посочени в Техническата спецификация и Техническото предложение или нарушаване на строителните нормативи за съответния вид СМР.

**Чл. 41.** Възложителят прекратява Договора в случаите по чл. 118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 42.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. Възложителят и Изпълнителят съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

**а)** да преустанови извършването на СМР, с изключение на такива дейности, каквито може да бъдат необходими и поискани от Възложителя;

**б)** да предаде на Възложителя всички актове, изготвени от него в изпълнение на Договора до датата на прекратяването;

**в)** да върне на Възложителя всички документи и материали, които са собственост на Възложителя и са били предоставени на Изпълнителя във връзка с предмета на Договора.

**Чл. 43.** При предсрочно прекратяване на Договора, Възложителят е длъжен да заплати на Изпълнителя реално изпълнените и приети видове СМР, ако са годни за ползване п при обикновено ползване, а Изпълнителят е длъжен да възстанови на Възложителя неусвоената част от предоставените средства . Когато прекратяването на Договора е по вина на Изпълнителя, той дължи и законната лихва върху частта от предоставените средства, подлежащи на връщане, за периода от датата на прекратяване на Договора до тяхното връщане.

1. **ОБЩИ РАЗПОРЕДБИ**

**Дефинирани понятия и тълкуване**

**Чл. 44. (1**) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 45.** При изпълнението на Договора, Изпълнителят е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

 **Чл. 46.(1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от Изпълнителя**.**

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните;

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)**Задълженията по тази клауза се отнасят до Изпълнителя, до всички негови поделения, контролираниот него фирми и организации, всички негови служители и наети от него физически или юридически лица, като Изпълнителят отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл. 47.**Изпълнителят няма право да дава публични изявления и съобщения, да разкрива или разгласява каквато и да е информация, която е получил във връзка с извършване на строителството, предмет на този Договор, независимо дали е въз основа на данни и материали на Възложителя или на резултати от работата на Изпълнителя, без предварителното писмено съгласие на Възложителя, което съгласие няма да бъде безпричинно отказано или забавено.

**Прехвърляне на права и задължения**

**Чл. 48.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

**Изменения**

**Чл. 49.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила/ Форсмажорни обстоятелства**

**Чл. 50. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до три дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Нищожност на отделни клаузи**

 **Чл. 51.** В случай че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

 **Чл. 52. (1**) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1. За ВЪЗЛОЖИТЕЛЯ:**

**Адрес за кореспонденция: гр.Варна, бул. „Владислав Варненчик“ №57**

**Тел.: 052/60 41 63**

**Факс: 052/61 21 79**

**e-mail: fin\_rp@vn.prb.bg**

**Лице за контакт: *ЗАЛИЧЕНО СЪГЛ.ЧЛ.2 ОТ ЗЗЛД*, *ЗАЛИЧЕНО СЪГЛ.ЧЛ.2 ОТ ЗЗЛД, ЗАЛИЧЕНО СЪГЛ.ЧЛ.2 ОТ ЗЗЛД, ЗАЛИЧЕНО СЪГЛ.ЧЛ.2 ОТ ЗЗЛД***

**2. За ИЗПЪЛНИТЕЛЯ:**

**Адрес за кореспонденция: гр.Варна, ул. „Черни връх“ №10, ап.10**

**Тел.: 0898/574312**

**Факс: …………………………………………**

**e-mail: danailovalsis@gmail.com**

**Лице за контакт: *ЗАЛИЧЕНО СЪГЛ.ЧЛ.2 ОТ ЗЗЛД***

 **(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

 **(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието**,** правноорганизационната форма, седалището, адреса на управление, предмета на дейност, срока на съществуване, органите на управление и представителство на Изпълнителя, същият се задължава да уведоми Възложителя за промяната в срок до 3 (три) дни от вписването ѝ в съответния регистър.

**Език**

**Чл.53.(1)** Този Договор се сключва на български.

 **(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за Изпълнителя [или негови представители или служители], са за сметка на Изпълнителя.

**Приложимо право**

**Чл. 54.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл. 55.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл. 56.** Този Договор се състои от 15(петнадесет) страници и е изготвен и подписан в 2 (два) еднообразни екземпляра – по един за всяка от Страните.

**Приложения:**

**Чл. 57.** Към този Договор се прилагат и са неразделна част от него следните приложения:

Приложение №1– Техническа спецификация;

Приложение № 2 – Предложение за изпълнение на поръчката на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението (ако е приложимо);

 **ВЪЗЛОЖИТЕЛ: ИЗПЪЛНИТЕЛ:**

**И.Ф.АДМИНИСТРАТИВЕН РЪКОВОДИТЕЛ- УПРАВИТЕЛ: *ЗАЛИЧЕНО СЪГЛ.ЧЛ.2 ОТ ЗЗЛД***

**РАЙОНЕН ПРОКУРОР НА РП-ВАРНА: *ЗАЛИЧЕНО СЪГЛ.ЧЛ.2 ОТ ЗЗЛД* / *ЗАЛИЧЕНО СЪГЛ.ЧЛ.2 ОТ ЗЗЛД* /**

 **/ *ЗАЛИЧЕНО СЪГЛ.ЧЛ.2 ОТ ЗЗЛД* /**

 **/съгл.т.32 от пр.№30/27.09.17 г. на ПК на ВСС/**

**Съгласувал/ Главен счетоводител: *ЗАЛИЧЕНО СЪГЛ.ЧЛ.2 ОТ ЗЗЛД***

 **/ *ЗАЛИЧЕНО СЪГЛ.ЧЛ.2 ОТ ЗЗЛД* /**

1. *Изискванията и условията, предвидени в този раздел се прилагат в случаите, когато ИЗПЪЛНИТЕЛЯТ е предвидил използването на подизпълнители.* [↑](#footnote-ref-1)